
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2640 

6 Οκτωβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Εκκαθάριση Ειδικού Λογαριασμού Πρόσθετων Πα- 

ρακρατηθέντων Ποσών. 1 

Ίδρυση και λειτουργία ειδικού δικτυακού τόπου για 
την ανάρτηση των αποφάσεων των πράξεων χα¬ 
ρακτηρισμού, σύμφωνα με το άρθρο 14 του Νό¬ 
μου 998/1979 (ΦΕΚ Α' 289) όπως τροποποιήθηκε 


με το Νόμο 4280/2014 (ΦΕΚ ΑΊ59). 2 

ΑΠΟΦΑΣΕΙ Σ 

Αριθμ. οικ.2/77786/Α0024 (1) 


Εκκαθάριση Ειδικού Λογαριασμού Πρόσθετων 
Παρακρατηθέντων Ποσών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ - ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) Της παρ. 1, του άρθρου 13, του Ν. 4281/2014 (ΦΕΚ 160 
Α') «Μέτρα στήριξης και ανάπτυξης της ελληνικής οικο¬ 
νομίας, οργανωτικά θέματα Υπουργείου Οικονομικών και 
άλλες διατάξεις». 

β) Της παρ. 9 του άρθρου 45 του Ν. 3943/2011 «Καταπο¬ 
λέμηση της φοροδιαφυγής, στελέχωση των ελεγκτικών 
υπηρεσιών και άλλες διατάξεις αρμοδιότητας Υπ. Οικο¬ 
νομικών» (ΦΕΚ 66 Α'). 

γ) Της παρ. 10 του άρθρου 5 του Ν. 3620/2007 «Αύξηση 
συντάξεων του Δημοσίου από το έτος 2007 και άλλες 
διατάξεις» (ΦΕΚ 276 Α'). 

δ) Των άρθρων 1 έως 7 του Ν. 3697/2008 «Ενίσχυση της 
διαφάνειας του Κρατικού Προϋπολογισμού, έλεγχος των 
δημοσίων δαπανών, μέτρα φορολογικής δικαιοσύνης και 
άλλες διατάξεις» (ΦΕΚ 194 Α'). 

ε) Της παρ. 1, άρθρο 30, του Ν. 4024/2011 «Συνταξιοδοτι- 
κές ρυθμίσεις ενιαίο μισθολόγιο -βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012-2015 
(ΦΕΚ 226 Α')». 

στ) Της παρ. 3 του άρθρου 17 του Ν. 2676/1999 «Οργανω¬ 
τική και λειτουργική αναδιάρθρωση των φορέων κοινωνι¬ 


κής ασφάλισης» όπως συμπληρώθηκε με την περ. α' της 
παρ.2 του άρθρου 45 του Ν. 3220/2004 «Μέτρα αναπτυξι¬ 
ακής και κοινωνικής πολιτικής - αντικειμενικοποίηση του 
φορολογικού ελέγχου και άλλες διατάξεις». 

ζ) Του Ν. 4050/2012 «Κανόνες τροποποιήσεως τίτλων, 
εκδόσεως ή εγγυήσεως του Ελληνικού Δημοσίου με συμ¬ 
φωνία των Ομολογιούχων (ΦΕΚ 36 Α')». 

η) Της περ. στ' της παρ. 1 του άρθρου 14 του Ν. 4172/2013 
«Φορολογία εισοδήματος επείγοντα μέτρα εφαρμογής του 
Ν. 4046/2012, του ν. 4093/2012 και του Ν. 4127/2013 και άλλες 
διατάξεις (ΦΕΚ 167 Α')» (σχετ. η'Εκθεση της Επιστημονικής 
Υπηρεσίας της Βουλής επί του άρθρου 13 του Ν. 4281/2014). 

0) Του άρθρου 90 του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα» (ΦΕΚ 98 Α'), 

ι) Του Π.Δ. 284/1988 «Οργανισμός του Υπουργείου Οικο¬ 
νομικών» (ΦΕΚ 128 Α'). 

κ) Των Π.Δ. 119/2013 και 86/2012 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 153 Α' 
και ΦΕΚ 141 Α'). 

2. Την αριθ. 2/94137/0022/17.12.2008 απόφαση του Υπουρ¬ 
γού Οικονομίας και Οικονομικών «Ρύθμιση θεμάτων που 
αφορούν τα ΔΙΒΕΕΤ και άλλες λεπτομέρειες». 

3. Την αριθ. 2/42423/Α0024/10.6.2009 απόφαση του 
Υπουργού Οικονομίας και Οικονομικών «Διατήρηση Λο¬ 
γαριασμού» (ΦΕΚ 1162 Β'). 

4. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β'). 

5. Την αριθ. 07927ΕΞ/19-9-2012 κοινή απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων στον Υφυπουργό Οικονομικών Γεώργιο Μαυ- 
ραγάνη» (ΦΕΚ 2574 Β'). 

6. Το γεγονός ότι από τις διατάξεις της παρούσας από¬ 
φασης δεν προκαλείται νέα δαπάνη σε βάρος του κρατικού 
προϋπολογισμού δεδομένου ότι οι προς διανομή παρα- 
κρατηθείσες εισφορές υπέρ της υπηρεσιακής μονάδας 
ΤΕΑΔΥ Ε' του ΕΤΕΑ που προέκυψαν από την καταβολή 
της πρόσθετης αποζημίωσης ΔΙΒΕΕΤ στους δικαιούχους 
αποζημίωσης ΔΙΒΕΕΤ για την καταβολή πρόσθετου μερί¬ 
σματος, έχουν εμφανισθεί κατά τη λογιστικοποίηση της 
μισθοδοσίας, στα έξοδα του κρατικού προϋπολογισμού και 
ως εκ τούτου κατά τη διανομή των ποσών στους δικαιού¬ 
χους θα προκληθεί μόνον ταμειακή εκροή. 

7. Το γεγονός ότι από τις διατάξεις της παρούσας απόφα¬ 
σης θα προκληθεί δαπάνη σε βάρος του προϋπολογισμού 

της Γενικής Κυβέρνησης και συγκεκριμένα σε βάρος του 
Ενιαίου Ταμείου Επικουρικής Ασφάλισης (ΕΤΕΑ), η οποία 
δεν μπορεί να προσδιοριστεί με ακρίβεια, αποφασίζουμε: 

1. ΑΝΟΙΓΜΑ ΛΟΓΑΡΙΑΣΜΟΥ ΚΑΙ ΜΕΤΑΦΟΡΑ ΠΟΣΩΝ 

Α. Εγκρίνεται το άνοιγμα λογαριασμού στην Τράπεζα 
της Ελλάδος (ΤτΕ) Νο 2341152228 με τίτλο «Ειδικός Λογα¬ 
ριασμός Πρόσθετων Παρακρατηθέντων Ποσών» και ΙΒΑΝ 
ΟΡ11201000230000002341152228. 

Β. Στο λογαριασμό αυτό μεταφέρονταί: 
α) Το χρηματικό υπόλοιπο του διαχειριστικού λογα¬ 
ριασμού του Ενιαίου Ταμείου Επικουρικής Ασφάλισης 
(ΕΤΕΑ) της Ε' Υπηρεσιακής Μονάδας που συστάθηκε κατ’ 
εφαρμογή των διατάξεων της παρ. 3 του άρθρου 17 του 
Ν. 2676/1999, όπως συμπληρώθηκε με τις διατάξεις της 
παρ. 2, περ. α, του άρθρου 45 του Ν. 3220/2004, με εντολή 
της αρμόδιας Διεύθυνσης του ΕΤΕΑ. 

β) Το χρηματικό υπόλοιπο, ύψους 48.195.073,00 ευρώ, του 
λογαριασμού Νο 2341119127 «Ε.Δ. Υπουργείο Οικονομίας 
και Οικονομικών - Εισφορές από ΔΙΒΕΕΤ πρόσθετου με¬ 
ρίσματος 1-7-2001/31-7-2004» που τηρείται στην Τράπεζα 
της Ελλάδος, με εντολή της Δ24 - Λογαριασμών Δημοσίου. 

γ) Το χρηματικό υπόλοιπο, ύψους 48.297.567,22 ευρώ, της 
πρόσθετης κράτησης για τον ίδιο σκοπό επί της παροχής 
ΔΙΒΕΕΤ για το χρονικό διάστημα διαχείρισης του λογα¬ 
ριασμού από το Γ ενικό Λογιστήριο του Κράτους δυνάμει 
της οικ. 2/42423/Α0024/10.6.2009 απόφασης του Υπουργού 
Οικονομίας και Οικονομικών «Διατήρηση λογαριασμού», με 
εντολή της Δ24 - Λογαριασμών Δημοσίου. 

2. ΚΑΘΟΡΙΣΜΟΣ ΔΙΚΑΙΟΥΧΩΝ: 

Δικαιούχοι της πρόσθετης κράτησης ορίζονται: 
α) Οι ήδη μερισματούχοι - συνταξιούχοι του ΕΤΕΑ (πρώην 
ΤΕΑΔΥ) για τους οποίους είχε γίνει η πρόσθετη κράτη¬ 
ση επί της αποζημίωσης ΔΙΒΕΕΤ με σκοπό την καταβολή 
πρόσθετου μερίσματος και στους οποίους έχει ήδη κατα¬ 
βληθεί πρόσθετο μέρισμα και προκύπτει ποσό επιστροφής 
σύμφωνα με τα ειδικότερα καθοριζόμενα στην παρ. 3 της 
παρούσας. 

β) Οι μελλοντικοί μερισματούχοι του ΕΤΕΑ (συνταξιούχοι 
και λαμβάνοντες προκαταβολή σύνταξης) για τους οποίους 
έχει γίνει κράτηση για το πρόσθετο μέρισμα, το οποίο δεν 
τους έχει καταβληθεί. 

γ) Οι εν ενεργεία υπάλληλοι για τους οποίους έχει γίνει η 
πρόσθετη κράτηση επί της αποζημίωσης ΔΙΒΕΕΤ με σκοπό 
την καταβολή πρόσθετου μερίσματος από το ΤΕΑΔΥ. 

3. ΔΙΑΔΙΚΑΣΙΑ ΣΥΛΛΟΓΗΣ ΣΤΟΙΧΕΙΩΝ ΚΑΙ ΠΡΟΣΔΙΟΡΙΣ¬ 
ΜΟΣ ΤΩΝ ΑΝΑΛΟΓΟΥΝΤΩΝ ΠΟΣΩΝ 

α) Το ΕΤΕΑ, με τη δημοσίευση της παρούσας, συντάσσει 
και αποστέλλει σε ηλεκτρονική και έντυπη μορφή στη 
ΓΓΠΣ / Διεύθυνση Παραγωγικής Λειτουργίας Εκτυπώσεων 
και Λειτουργικής Υποστήριξης και σε έντυπη μορφή στη 
Δ24 - Λογαριασμών Δημοσίου, αναλυτικούς, ανά όνομα 
και ΑΦΜ, πίνακες με τα ποσά που έχουν λάβει ήδη ως 
πρόσθετο μέρισμα οι ήδη μερισματούχοι - συνταξιούχοι. 

β) Η ΓΓΠΣ συντάσσει, βάσει των διαθέσιμων στοιχείων 
και των στοιχείων της ανωτέρω παραγράφου α' αρχικά 
σε ηλεκτρονική μορφή, αναλυτικούς πίνακες σύμφωνα με 
τους δικαιούχους των περιπτώσεων α', β' και γ' της παρ. 
2 της παρούσας. Στο ηλεκτρονικό αρχείο εμφανίζονται 
αναλυτικά ανά δικαιούχο και ΑΦΜ: 

βα) Η πρόσθετη κράτηση επί της αποζημίωσης ΔΙΒΕΕΤ, 
για τους δικαιούχους της παρ. 2 της παρούσας. 

ββ) Για τους δικαιούχους της περ. α' της παρ. 2 της πα¬ 
ρούσας επιπλέον υπάρχουν διακριτές στήλες στις οποίες 
θα εμφανίζονται: 


ί) Τα ποσά που έχουν ήδη καταβληθεί στους δικαιούχους. 

ϋ) Το πηλίκο του Ποσού της Ατομικής Πρόσθετης Κρά¬ 
τησης (Π.Α.Π.Κ.) προς το Ποσό του Καταβληθέντος Μερί¬ 
σματος (ΓΙ.Κ.Μ.). Η εισαγωγή των συνταξιούχων αυτών στο 
ηλεκτρονικό αρχείο θα γίνεται με βάση το πηλίκο αυτό 
και με φθίνουσα σειρά. 

ίϋ) Το πηλίκο της Συνολικής Εισφοράς Πρόσθετης Κράτη¬ 
σης (Σ.Ε.Π.Κ.) προς το Ποσό προς Διάθεση (Π.π.Δ.). Η στήλη 
αυτή ενημερώνεται προοδευτικά μετά από κάθε δικαιούχο 
μερισματούχο - συνταξιούχο της περ. α ' της παρ. 2 της 
παρούσας με το νέο πηλίκο. 

Δικαιούχοι τελικά προς συμμετοχή στη διανομή του δι¬ 
αθέσιμου ποσού του λογαριασμού είναι όλοι οι δικαιούχοι 
των περ. β' και γ' καθώς και οι μερισματούχοι - συντα¬ 
ξιούχοι της περ. α' της παρ. 2 της παρούσας για τους 
οποίους ισχύει ότι το πηλίκο Π.Α.Π.Κ. προς το Π.Κ.Μ. είναι 
μεγαλύτερο από το πηλίκο Σ.Ε.Π.Κ. προς το Π.π.Δ. 

γ. Ο τύπος υπολογισμού εφαρμόζεται ως εξής: 

Υπολογισμός Τελικού Αναλογούντος ποσού των περ. 
α' και β' της παρ. 2 της παρούσας (μερισματούχοι ΕΤΕΑ- 
συνταξιούχοι) 

(Π.Α.Π.Κ.) χ (Π.π,Δ.) _ η.Κ.Μ. = Τ.Π. 

Σ.Ε.Π.Κ. 

Υπολογισμός Τελικού Αναλογούντος ποσού της περ. γ' 
της παρ. 2 της παρούσας (εν ενεργεία υπάλληλοι) 

(Π.Α.Π.Κ.) χ (Π.π,Δ.) = γ η. 

Σ.Ε.Π.Κ. 

όπου: 

Π.Α.Π.Κ. = Ποσό Ατομικής Πρόσθετης Κράτησης 

Π.Κ.Μ. = Ποσό Καταβληθέντος Μερίσματος 

Σ.Ε.Π.Κ. = Συνολική Εισφορά Πρόσθετης Κράτησης (όλων 
των Δικαιούχων) 

Π.π,Δ. = Ποσό προς Διάθεση (σύνολο υπολοίπου λογα¬ 
ριασμού και ποσό Καταβληθέντος Μερίσματος) 

Τ.Π. = Τελικό Αναλογούν Ποσό 

4. ΕΝΗΜΕΡΩΣΗ ΔΙΚΑΙΟΥΧΩΝ ΚΑΙ ΡΗΤΗ ΔΗΛΩΣΗ ΑΠΟ¬ 
ΔΟΧΗΣ ΤΩΝ ΟΡΩΝ ΕΠΙΣΤΡΟΦΗΣ ΤΗΣ ΠΡΟΣΘΕΤΗΣ ΕΙΣ¬ 
ΦΟΡΑΣ 

α) Η ΓΓΠΣ δημιουργεί στο διαδικτυακό της τόπο (ΙαχίεηβΙ) 
στο πεδίο Δράσεις - Μισθοί και Συντάξεις, ειδική εφαρ¬ 
μογή στην οποία εμφανίζεται ανά δικαιούχο και ΑΦΜ, το 
ποσό της προς επιστροφή πρόσθετης κράτησης, η αμοιβή 
της ΔΙΑΣ ΑΕ και το τελικό ποσό για κάθε ένα δικαιούχο 
ξεχωριστά με ενσωματωμένα κείμενα που επέχουν θέση 
υπεύθυνης δήλωσης: 

αα) για την αποδοχή ή μη των όρων επιστροφής της 
πρόσθετης εισφοράς και, 

αβ) για την άσκηση ή μη ένδικων βοηθημάτων ή μέσων 
για τη διεκδίκηση της πρόσθετης εισφοράς ενώπιον των 
Ελληνικών Δικαστηρίων. 

αγ) σε περίπτωση αποδοχής των όρων επιστροφής για 
την παραίτηση τους από τυχόν ήδη ασκηθέντα ένδικα βο¬ 
ηθήματα ή μέσα και την παραίτηση από το δικαίωμα δικα¬ 
στικής διεκδίκησης της πρόσθετης εισφοράς στο μέλλον. 

αδ) τη συμπλήρωση του αριθμού πρωτοκόλλου του ΕΤΕΑ 
με την οποία γνωστοποιήθηκε στο ΕΤΕΑ η βεβαίωση πα¬ 
ραίτησης τους από την άσκηση ένδικων βοηθημάτων ή 
μέσων ενώπιον των Ελληνικών Δικαστηρίων. 

β) Η γνωστοποίηση των αναλογούντων ποσών γίνεται 
ως εξής: 

βα) για τους εν ενεργεία υπαλλήλους μέσω της εφαρμο¬ 
γής του ΙαχίεηθΙ - προσωποποιημένη πληροφόρηση - μισθοί. 

ββ) για τους ήδη συνταξιούχους μέσω της εφαρμογής 
του ΙαχίεπθΙ - προσωποποιημένη πληροφόρηση - συντάξεις 
και μέσω της ΓΓΠΣ με προσωπική επιστολή. 

γ) Οι δικαιούχοι επιστροφής της πρόσθετης εισφοράς 
εισέρχονται στο διαδικτυακό τόπο της ΓΓΠΣ χρησιμοποι¬ 
ώντας τους ατομικούς κωδικούς τους στο ΙαχίεηοΙ προ- 
κειμένου να δηλώσουν τη σύμφωνη ή μη γνώμη τους περί 
των όρων επιστροφής της πρόσθετης εισφοράς. 

δ) Στις περιπτώσεις όπου οι εν ενεργεία υπάλληλοι ή οι 
ήδη μερισματούχοι δηλώσουν ότι δεν συμφωνούν με τους 
όρους επιστροφής της πρόσθετης εισφοράς, τα ποσά που 
τους αναλογούν επιστρέφονται σε λογαριασμό διαχείρι¬ 
σης του ΕΤΕΑ. 

ε) Για τους εν ενεργεία υπαλλήλους ή ήδη συνταξιούχους 

- μερισματούχους που τυχόν αποβιώσουν μέχρι την ημε¬ 
ρομηνία της διανομής των προς διάθεση ποσών, τα υπέρ 
τους αναλογούντα ποσά επίσης επιστρέφονται στο ΕΓΕΑ. 

στ) Η προθεσμία δήλωσης συμφωνίας ή μη περί των 
όρων επιστροφής από τους δικαιούχους ορίζεται σε ένα 
μήνα μετά την γνωστοποίηση των αναλογούντων ποσών 
στην εφαρμογή της ΓΓΠΣ. 

ζ) Μέσα σε ένα μήνα από την ηλεκτρονική δήλωση της 
αποδοχής των όρων επιστροφής της πρόσθετης εισφοράς, 
οι δικαιούχοι που τυχόν έχουν ασκήσει ένδικα βοηθήμα¬ 
τα ή μέσα, υποχρεώνονται να προσκομίσουν στο ΕΤΕΑ 
αμετάκλητη βεβαίωση περί της παραίτησής τους από τα 
ασκηθέντα ένδικα βοηθήματα ή μέσα ενώπιον του αρ¬ 
μοδίου δικαστηρίου και στη συνέχεια να εισέλθουν στον 
διαδικτυακό τόπο της ΓΓΠΣ (ΙαχίεηοΙ) στο πεδίο Δράσεις 

- Μισθοί και Συντάξεις και να συμπληρώσουν ηλεκτρονικά 
τον αριθμό πρωτοκόλλου υποβολής στο ΕΤΕΑ της ως άνω 
βεβαίωσης παραίτησής τους. 

η) Σε αντίθετη περίπτωση, τα καταβαλλόμενα αναλογού- 
ντα ποσά αναζητούνται με επιμέλεια της Δ24 - Διεύθυνσης 
Λογαριασμών Δημοσίου, καταλογίζονται σε βάρος των 
ανοικείως λαβόντων σύμφωνα με τις ισχύουσες διατάξεις 
περί αχρεώστητης καταβολής και εισπράττονται κατά τις 
διατάξεις του ΚΕΔΕ. 

5. ΔΙΑΔΙΚΑΣΙΑ ΚΑΤΑΒΟΛΗΣ ΤΕΛΙΚΩΝ ΠΟΣΩΝ 
Η ΓΓΠΣ αποστέλλει ταυτόχρονα: 
α) ηλεκτρονικό αρχείο στη ΔΙΑΣ ΑΕ το οποίο περιλαμβά¬ 
νει πλήρη στοιχεία των δικαιούχων, ΑΦΜ, ΙΒΑΝ τραπεζικών 
λογαριασμών (που έχουν δηλωθεί για την καταβολή μι¬ 
σθοδοσίας, συντάξεων και προκαταβολής σύνταξης) και τα 
καθαρά πληρωτέα ποσά ανά δικαιούχο για τη διανομή των 
ποσών στους τραπεζικούς λογαριασμούς τους,σύμφωνα 
με τις προδιαγραφές της ΔΙΑΣ ΑΕ. 

β) έντυπο αρχείο στη Δ24 - Λογαριασμών Δημοσίου, αρ- 
μοδίως υπογεγραμμένο, το οποίο περιλαμβάνει εκτός των 
στοιχείων της περ. α ' της παρούσας παραγράφου και τα 
ποσά της αμοιβής της ΔΙΑΣ ΑΕ, ανά δικαιούχο και συνολικά. 

γ) Η καταβολή του τελικού πληρωτέου αναλογούντος πο¬ 
σού στους δικαιούχους γίνεται με εντολές της Δ24, μέσω 
του διατραπεζικού συστήματος (ΔΙΑΣ ΑΕ), με χρέωση του 
προαναφερθέντος λογαριασμού Νο 2341152228 και πίστω¬ 
ση των ατομικών λογαριασμών των δικαιούχων, οι οποίες 
εκδίδονται ανά τακτικά χρονικά διαστήματα ανάλογα με 
τη διαδικασία της ρητής δήλωσης των δικαιούχων περί 
της σύμφωνης γνώμης τους με τους όρους επιστροφής 
της πρόσθετης εισφοράς. 


δ) Η αμοιβή ΔΙΑΣ ΑΕ ορίζεται σε 0,04 ευρώ πλέον ΦΠΑ 
ανά εγγραφή και καταβάλλεται με την έκδοση του σχετι¬ 
κού τιμολογίου παροχής υπηρεσιών, από τη Δ24 - Λογαρια¬ 
σμών Δημοσίου σε βάρος του λογαριασμού Νο 2341152228. 
Επί της αμοιβής ΔΙΑΣ ΑΕ υπολογίζονται οι νόμιμες κρα¬ 
τήσεις, οι οποίες αποδίδονται από τη Δ24 - Λογαριασμών 
Δημοσίου. 

ε) Τυχόν απορρίψεις από τη καταβολή του διατιθέμενου 
ποσού πιστώνονται από τη ΔΙΑΣ ΑΕ, στο λογαριασμό Νο 
2341152228, γνωστοποιούνται από τη ΔΙΑΣ ΑΕ στη ΓΓΠΣ 
και τη Δ24 - Λογαριασμών Δημοσίου και παραμένουν σε 
αυτόν μέχρι της οριστικής διάθεσης των ποσών. 

στ) Οι δικαιούχοι, των οποίων η πληρωμή απορρίπτεται 
λόγω λανθασμένου / κλειστού λογαριασμού κ.λ.π., υποχρε- 
ούνται να γνωστοποιήσουν άμεσα στη ΓΓΠΣ νέο τραπεζικό 
λογαριασμό, προκειμένου να διενεργηθεί η επαναπίστωση 
του ποσού. 

ζ) Αντίγραφα κίνησης του λογαριασμού Νο. 2341152228 
θα αποστέλλονται στο Γ.Λ.Κ. (Δ24 /Τμήμα Α'). 

6. ΕΝΗΜΕΡΩΣΗ ΦΟΡΟΛΟΓΙΚΩΝ ΣΤΟΙΧΕΙΩΝ: 

Η ΓΓΠΣ μεριμνά για την ενσωμάτωση του πρόσθετου 
μερίσματος στην ετήσια βεβαίωση των παρεχόμενων απο¬ 
δοχών / συντάξεων των δικαιούχων που εκδίδει για τις 
ετήσιες δηλώσεις εισοδήματος. 

7. ΚΛΕΙΣΙΜΟ ΛΟΓΑΡΙΑΣΜΟΥ ΚΑΙ ΛΟΙΠΕΣ ΕΝΕΡΓΕΙΕΣ: 

α) Τυχόν χρηματικό υπόλοιπο του λογαριασμού Νο 
2341152228 μεταφέρεται σε λογαριασμό διαχείρισης του 
ΕΤΕΑ με εντολή της Δ24 - Λογαριασμών Δημοσίου. 

β) Μετά την κατάθεση των ανωτέρω ποσών και τη με¬ 
ταφορά τυχόν υπολοίπων σε λογαριασμό διαχείρισης του 
ΕΤΕΑ, ο Ειδικός Λογαριασμός Πρόσθετων Παρακρατη- 
θέντων Ποσών Νο 2341152228 κλείνει με εντολή της Δ24 
- Λογαριασμών Δημοσίου προς στην ΤτΕ. 

γ) Η ΓΓΠΣ αποστέλλει στο ΕΤΕΑ, στη Δ24 - Λογαριασμών 
Δημοσίου και στη Γ ενική Διεύθυνση Οικονομικών Υπηρε¬ 
σιών του Υπουργείου Οικονομικών ηλεκτρονικό αρχείο, 
το οποίο περιλαμβάνει τα πλήρη στοιχεία της πληρωμής, 
τις δηλώσεις περί αποδοχής ή μη των όρων επιστροφής 
της πρόσθετης κράτησης από τους δικαιούχους και τις 
δηλώσεις περί παραίτησης από την άσκηση ενδίκων βο¬ 
ηθημάτων ή μέσων ενώπιον των ελληνικών Δικαστηρίων. 

δ) Με την παρούσα απόφαση καταργούνται οι διατάξεις 
της αρ. 2/42423/Α0024/10.6.2009 απόφασης του Υπουργού 
Οικονομίας και Οικονομικών. 

8. ΕΥΘΥΝΕΣ ΕΜΠΛΕΚΟΜΕΝΩΝ ΥΠΗΡΕΣΙΩΝ: 

Οι εμπλεκόμενες υπηρεσίες ευθύνονται για τυχόν λάθη 
και παραλείψεις τους κατά το μέρος της συμμετοχής τους 
στην προαναφερόμενη διαδικασία αναφορικά με τη διαδι¬ 
κασία εκκαθάρισης του λογαριασμού. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΥΠΟΥΡΓΟΣ ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΓΕΩΡΓΙΟΣ ΜΑΥΡΑΓΑΝΗΣ 

ΕΡΓΑΣΙΑΣ, ΚΟΙΝΩΝΙΚΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΑΣΦΑΛΙΣΗΣ ΚΑΙ ΠΡΟΝΟΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΙΩΑΝΝΗΣ ΒΡΟΥΤΣΗΣ ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 115198/5538 (2) 

Ίδρυση και λειτουργία ειδικού δικτυακού τόπου για την 
ανάρτηση των αποφάσεων των πράξεων χαρακτηρι¬ 
σμού, σύμφωνα με το άρθρο 14 του Νόμου 998/1979 
(ΦΕΚ Α' 289) όπως τροποποιήθηκε με το Νόμο 4280/2014 
(ΦΕΚ ΑΊ59). 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 14 του Νόμου 998/1979 (ΦΕΚ 
Α'289) όπως τροποποιήθηκε με το Νόμο 4280/2014 (ΦΕΚ 
Α'159) «Περιβαλλοντική αναβάθμιση και ιδιωτική πολεο¬ 
δόμηση - Βιώσιμη ανάπτυξη οικισμών Ρυθμίσεις δασικής 
νομοθεσίας και άλλες διατάξεις». 

2. Το Π.Δ. 119/2013 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α'153). 

3. Την υτί αριθμ. οικ. 2303/2013 απόφαση «Ανάθεση αρ¬ 
μοδιοτήτων στην Υφυπουργό Διοικητικής Μεταρρύθμισης 
και Ηλεκτρονικής Διακυβέρνησης, Παρασκευής Χριστοφι¬ 
λοπούλου» (ΦΕΚ Β'1632). 

4. Το Π.Δ. 46/2014 «Διορισμός Αναπληρωτών Υπουργών» 
(ΦΕΚ Α'79). 

5. Την υπ’ αριθμ. Υ436/2014 απόφαση «Καθορισμός αρ¬ 
μοδιοτήτων του Αναπληρωτού Υπουργού Περιβάλλοντος, 
Ενέργειας και Κλιματικής Αλλαγής Νικόλαου Ταγαρά» (ΦΕΚ 
Β'831). 

6. Το ΠΔ 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής» (ΦΕΚ Α' 167). 

7. Τις διατάξεις του άρθρου 42 του νόμου 4280/2014 
(ΦΕΚ Α'159). 

8. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Ίδρυση και λειτουργία δικτυακού τόπου 

Την ίδρυση και λειτουργία ειδικού δικτυακού τόπου στη 
δικτυακή διεύθυνση όρ.γρβΙο.οΓ, στον οποίο θα αναρτώ- 
νται από τις αρμόδιες Δασικές Αρχές (Δασαρχεία και Δ/ 
νοείς Δασών άνευ Δασαρχείων), οι Πράξεις Χαρακτηρι¬ 
σμού και οι αποφάσεις των Επιτροπών Επίλυσης Δασικών 
Αμφισβητήσεων (Ε.Ε.Δ.Α.). Η ανάρτηση είναι υποχρεωτική, 
και γίνεται εντός δέκα (10) ημερών από την έκδοση της 
αντίστοιχης πράξης. 

Με την ίδρυση και λειτουργία του ειδικού δικτυακού 
τόπου δίνεται η δυνατότητα σε κάθε ενδιαφερόμενο να 
αποκτήσει πλήρη, λεπτομερή και ανεμπόδιστη πρόσβαση 
και γνώση των αποφάσεων που αφορούν Πράξεις Χαρα¬ 
κτηρισμού και αποφάσεις των Ε.Ε.Δ.Α. 

Με την ανάρτηση της Πράξης Χαρακτηρισμού ή της από¬ 
φασης της Ε.Ε.Δ.Α. στον ειδικό δικτυακό τόπο, η οποία 
αντιστοιχεί με την επιβαλλόμενη από το νόμο δημοσίευ¬ 
ση, τεκμαίρεται η πλήρης γνώση για κάθε ενδιαφερόμενο 
τρίτο προκειμένου να προσφύγει στην Επιτροπή Επίλυσης 


Δασικών Αμφισβητήσεων της παρ. 4 του άρθρου 14 του 
Ν. 998/1979, όπως ισχύει σύμφωνα με το άρθρο 34 του 
Ν. 4280/2014 ή να προσφύγει δικαστικώς. 

Άρθρο 2 

Κεντρικό Ηλεκτρονικό Αρχείο Αποφάσεων 

Στον εν λόγω δικτυακό τόπο τηρείται κεντρικό ηλεκτρο¬ 
νικό αρχείο των αποφάσεων, με την έκδοση κωδικού αριθ¬ 
μού διαδικτυακής ανάρτησης. Κάθε ανάρτηση συνοδεύεται 
από το κείμενο της διοικητικής πράξης, τα μεταδεδομένα 
που περιγράφουν την απόφαση καθώς και αποτύπωση της 
θέσης της εξεταζόμενης πράξης. 

Ο δικτυακός τόπος θα παρέχει τη δυνατότητα ταξι¬ 
νόμησης και αναζήτησης των αποφάσεων με πολλαπλά 
κριτήρια επιλογής που θα προσδιορίζονται από τα μετα¬ 
δεδομένα της κάθε διοικητικής πράξης. 

Στα πλαίσια της διαλειτουργικότητας των πληροφορι¬ 
ακών συστημάτων, ο ειδικός δικτυακός τόπος συνεργά¬ 
ζεται με το ΔΙΑΥΓΕΙΑ, προκειμένου να απλουστεύεται η 
διαδικασία ανάρτησης και να αποφεύγονται οι πολλαπλές 
καταχωρήσεις των ίδιων δεδομένων και κατά συνέπεια, η 
τήρηση πολλαπλών αρχείων και Μητρώων. 

Στον εν λόγω δικτυακό τόπο θα αναρτούν αποφάσεις 
εξουσιοδοτημένοι χρήστες, που είναι υπάλληλοι του ΥΠΕ- 
ΚΑ, καθώς και υπάλληλοι των Δασικών Υπηρεσιών των 
Αποκεντρωμένων Διοικήσεων της χώρας. 

Η διαχείριση και εποπτεία λειτουργίας του δικτυακού τό¬ 
που παρέχεται από την αρμόδια Υπηρεσία Πληροφορικής 
του ΥΠΕΚΑ. Τον συντονισμό και την ευθύνη λειτουργίας 
της εφαρμογής της ηλεκτρονικής υπηρεσίας των καταχω- 
ρήσεων πράξεων χαρακτηρισμού και των αποφάσεων των 
Ε.Ε.Δ.Α. από τις αρμόδιες Δασικές υπηρεσίες των Αποκε¬ 
ντρωμένων Διοικήσεων της χώρας, έχει η αρμόδια Διεύθυν¬ 
ση Προστασίας Δασών και Αγροπεριβάλλοντος κατά τις 
ειδικότερες προβλέψεις του οργανισμού του Υπουργείου 
ΠΕΚΑ. Όλες οι αρμόδιες Υπηρεσίες που εμπλέκονται στην 
ανάρτηση των Πράξεων και των αποφάσεων των Ε.ΕΔ.Α. 
οφείλουν να μεριμνήσουν για την εφαρμογή της παρούσης. 

Οδηγίες για την ανάρτηση των Πράξεων Χαρακτηρισμού 
και των αποφάσεων των Ε.Ε.Δ.Α. στο δικτυακό τόπο και 
την διαδικασία πιστοποίησης των χρηστών, θα δοθούν από 
την Δ/νση Προστασίας Δασών και Αγροπεριβάλλοντος του 
ΥΠΕΚΑ στους υπεύθυνους για την ανάρτηση υπαλλήλους. 

Αρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2014 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΛΙΜΑΤΙΚΗΣ ΑΛΛΑΓΉΣ 

ΠΑΡΑΣΚΕΥΗ ΧΡΙΣΤΟΦΙΛΟΠΟΥΛΟΥ ΝΙΚΟΛΑΟΣ ΤΑΓΑΡΑΣ 

